মায়ের কোন দিবস হয়না, কিন্তু আমাকে কেউ শুভেচ্ছা জানালে ইদানীং দেখি ভালোই লাগে।তারমানে মা দিবস অল্প অল্প করে জায়গা করে নিচ্ছে।এবারের মা দিবসে আমি রাজশাহী থেকে ফিরছিলাম। ফেলে আসা চারদিনের রাজশাহী আমাকে জ্বালাচ্ছিল। ফেরার পথে ট্রেন যখন বঙ্গবন্ধু সেতুর উপর তখন হঠাৎ নীচের যমুনা আমাকে সমূলে টান দিল।আমি ট্রেনের অন্ধকার বাথ এ শুয়ে কাঁদতে লাগলাম। ঠিক তখনি আমেরিকা থেকে রতনা’পা ফেসবুকের ম্যাসেঞ্জার এ জিজ্ঞেস করলেন “কেমন আছিস কনা” আমি আবেগাপ্লুত হয়ে ট্রেনের হিমায়িত এসিতেও ঘেমে গেলাম।কি যন্ত্রণা! আমার রত্না’পা আমার মায়ের মত একজন! মাত্র তিন বছরের বড় কিন্তু তার কোলেপিঠেই বেড়ে ওঠা